61985C0160
ΠΡΟΤΆΣΕΙΣ ΤΟΥ ΓΕΝΙΚΟΫ ΕΙΣΑΓΓΕΛΈΑ
SIR GORDON SLYNN
της 9ης Ιουλίου 1986 (
*1
)
Κύριε πρόεδρε,
Κύριοι δικαστές,
Στις 10 Νοεμβρίου 1981 το Δικαστήριο εξέδωσε αποφάσεις στις υποθέσεις 28 και 29/81, Επιτροπή κατά Ιταλίας (Συλλογή 1981, σσ. 2577 και 2585 αντίστοιχα ). Με την πρώτη το Δικαστήριο αναγνώρισε ότι η Ιταλία παρέβη τις υποχρεώσεις που υπέχει από τη Συνθήκη ΕΟΚ, επειδή παρέλειψε να εφαρμόσει την οδηγία 74/561/ΕΟΚ του Συμβουλίου, περί προσβάσεως στο επάγγελμα του μεταφορέα εμπορευμάτων στον τομέα των εσωτερικών και διεθνών οδικών μεταφορών ( ΕΕ ειδ. έκδ. 07/001, σ. 231 ), και με τη δεύτερη ότι η Ιταλία παρέλειψε να εφαρμόσει την οδηγία 74/562/ΕΟΚ του Συμβουλίου, περί προσβάσεως στο επάγγελμα του μεταφορέα επιβατών στον τομέα των εσωτερικών και διεθνών οδικών μεταφορών ( ΕΕ ειδ. έκδ. 07/001, σ. 236 ).
Δύο έτη αργότερα και αφού κατέβαλε επανειλημμένα προσπάθειες να διαπιστώσει αν ελήφθη οιοδήποτε μέτρο εκτελέσεως των αποφάσεων του Δικαστηρίου, η Επιτροπή κίνησε τη διαδικασία που προβλέπει το άρθρο 169 της Συνθήκης. Επειδή δεν έλαβε καμία πληροφορία σχετικά με τη συμμόρφωση προς τις αποφάσεις του Δικαστηρίου, η Επιτροπή άσκησε στις 22 Μαΐου 1985 την παρούσα προσφυγή, ζητώντας να αναγνωριστεί ότι η Ιταλία παρέβη τις υποχρεώσεις που υπέχει από το άρθρο 171 της Συνθήκης ΕΟΚ. Όπως υποστήριξε η υπεράσπιση της Ιταλίας και όπως προκύπτει από έγγραφο της 3ης Μαίου 1986 σε απάντηση επί ερωτήσεως του Δικαστηρίου, στο προηγούμενο Κοινοβούλιο είχε υποβληθεί προς εξέταση νομοσχέδιο περί εφαρμογής της οδηγίας 74/561/ΕΟΚ, πλην όμως το Σώμα αυτό διαλύθηκε πριν από την ψήφιση του νόμου, δύο δε προτάσεις νόμων εκκρεμούν στην παρούσα φάση ενώπιον του κοινοβουλίου ενώπιον του ιταλικού κοινοβουλίου εκκρεμεί επίσης ένα ανάλογο νομοσχέδιο σχετικά με την εφαρμογή της οδηγίας 74/562/ΕΟΚ.
Πάντως, μολονότι έχει σημειωθεί κάποια πρόοδος επί του θέματος και το νομοσχέδιο έχει φθάσει πλέον στη Γερουσία, η κοινοτική νομοθεσία δεν έχει μεταφερθεί μέχρι σήμερα στην ιταλική έννομη τάξη.
Η παρούσα υπόθεση δεν παρουσιάζει δυσκολίες: η Ιταλία ατυχώς δεν έχει συμμορφωθεί προς τις αποφάσεις του Δικαστηρίου πέντε σχεδόν έτη μετά την έκδοση τους. Είναι σαφές ότι πρέπει να εκδοθεί απόφαση με την οποία να αναγνωρίζεται ότι η Ιταλία, μη εφαρμόζοντας τις οδηγίες 74/561/ΕΟΚ και 74/562/ΕΟΚ του Συμβουλίου και μη συμμορφούμενη έτσι με τις αποφάσεις του Δικαστηρίου, παρέβη το άρθρο 171 της Συνθήκης ΕΟΚ. Η Ιταλία πρέπει να καταδικαστεί στα έξοδα της Επιτροπής στην παρούσα δίκη.
(
*1
)	Μετάφραση από τα αγγλικά.